Държавен вестник, бр. 107, 2008 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  107
мата на здравеопазването, поради което паци-
ентите не знаят възможностите, които тя им
предоставя. Липсва цялостно проучване за сте-
пента на удовлетвореност на гражданите от
здравната система. Изследваните отделни па-
раметри показват, че тя не отговаря на очаква-
нията им. Недостатъчната информираност на
хората за обема и качеството на предлаганите
от системата здравни услуги, както и за правата
и задълженията им води до неудовлетвореност
поради разминаване на техните очаквания с
реалните възможности на системата.
Основните предизвикателства са:
•
Подобряване на достъпа на гражданите
до здравната система;
•
Осигуряване прозрачност на здравните ус-
луги на всички нива;
•
Подобряване на информираността на на-
селението за възможностите, проблеми-
те и отговорностите на всички участници
в системата;
•
Повишаване качеството на предоставя-
ните здравни услуги;
•
Увеличаване уважението към достойнс-
твото на гражданите;
•
Противодействието на бюрокрацията и
корупцията в здравната система.
12. Равнопоставеност в здравеопазването
Всички осигурени граждани имат равни пра-
ва в системата на здравеопазване. Поради раз-
лични причини някои групи в неравностойно
положение—социалнослаби и безработни, хора
със специфични проблеми и потребности (лица
с увреждания, деца в риск и др.), изпитват труд-
ности при получаването на здравни услуги. Това
води до влошаване на здравния им статус.
За решаване на проблемите на хората в не-
равностойно положение правителството пред-
прие редица мерки, които са насочени към
специфичните потребности на тези хора. При-
ети са няколко стратегически документа,
между които Стратегия за борба с бедността
и Здравна стратегия за лицата в неравностой-
но положение, принадлежащи към етничес-
ките малцинства и План за действие за пери-
ода 2005—2015 г. и Декада на ромското включ-
ване 2005—2015 г.
Затруднения при получаване на здравни ус-
луги срещат лицата с увреждания. В България
с медицински установена степен на увреждане
са над 850 000 души, като само 13 % от тях по-
лучават доход от трудова дейност. Достъпът
до здравни услуги за хората с увреждания е ог-
раничен от непригодeната за техните възмож-
ности инфраструктура в лечебните заведения,
влошеното качество на експертизата на работо-
способността, както и значителното удължа-
ване на сроковете за постановяване на реше-
нията на Териториалната експертна лекарска
комисия.
Децата в риск (живеещите в семейства в не-
равностойно социално положение, децата с ув-
реждания, употребяващите наркотични вещест-
ва, децата на улицата и др.) също изпитват зат-
руднен достъп до здравни услуги. На практика
няма систематизирана информация за тези деца
както на регионално, така и на национално ниво.
Липсват специализирани здравни услуги в тези
общности, недостатъчно са развити заместващи
грижи за облекчаване на родителите, дневни
центрове и др., което увеличава риска от социал-
на изолация на семействата на тези деца.
Достъпът до здравни услуги е затруднен и
поради диспропорции в разположението на
лечебните заведения у нас, лоша или неизгра-
дена пътна инфраструктура, липса на специа-
лизирани транспортни средства и други.
Основните предизвикателства са:
•
Подобряване на достъпа до здравни услу-
ги за всички български граждани;
•
Осигуряване на достъп до здравни грижи
на здравноосигурените от труднодостъп-
ни и отдалечени населени места;
•
Разработване и внедряване на механиз-
ми за преодоляване на здравната неоси-
гуреност и причините за нейното същес-
твуване;
•
Повишаване на вниманието към лицата
в неравностойно положение от уязвими-
те групи на населението.
13. Доброволно здравно осигуряване
През последните години доброволното здрав-
но осигуряване (ДЗО) не успя да се развие като
съвременен пазар на здравни услуги, въпреки
че има 18 лицензирани дружества. Причините
се коренят в липсата на традиции в областта на
здравното осигуряване, ниските доходи на на-
селението, дублирането на здравни услуги в
задължителното и доброволното здравно оси-
гуряване, за които осигуреното лице заплаща
две осигурителни вноски, наличието на нерегла-
ментирани плащания за здравни услуги в лечеб-
ните заведения. Застрахователните компании
чрез здравните застраховки и лечебните заведе-
ния чрез абонаментните договори допълнител-
но ограничават възможностите за развитие на
пазара на здравноосигурителните услуги.
Основните предизвикателства са:
•
Подобряване на данъчните облекчения
върху вноските за доброволно здравно
осигуряване както за физическите лица,
така и за работодателите;
•
Регулиране параметрите и обхвата на доб-
роволното и задължителното здравно оси-
гуряване;
•
Преустановяване практиката лечебни за-
ведения да извършват абонаментно обс-
лужване на граждани, управлявайки фи-
нансов и осигурителен риск, за който
нямат компетенции и лиценз;
•
Разработване на механизми за регулира-
не и ефективен контрол.